钦定古今图书集成/明伦汇编/人事典/第071卷 > 西畴常言 > 《疾邪诗》〈有序〉汉·赵壹
## 钦定古今图书集成/明伦汇编/人事典/第071卷 > 西畴常言 > 《疾邪诗》〈有序〉汉·赵壹

壹恃才倨傲，为乡党所摈。后屡抵罪，几至死，友人救得免。壹作《疾邪赋》中歌此二诗。

河清不可俟，人命不可延。顺风激靡草，富贵者称贤。
文籍虽满腹，不如一囊钱。伊优北堂上，肮脏倚门边。

又

势家多所宜，欬唾自成珠。被褐怀金玉，兰蕙化为刍。
贤者虽独悟，所困在群愚。且各守尔分，勿复空驰驱。
哀哉复哀哉，此是命矣夫！